જાવડેકરે કહ્યું હતું કે શાળાઓને સીબીએસઈ સંલગ્ન પ્રક્રિયા આપતી વખતે સીબીએસઈ સંસ્થાએ ઘણા ફેરફારો કર્યા છે. રાજ્ય અને કેન્દ્રીય સ્તરે એનઓસીનું બિનજરૂરી ડુપ્લિકેશન થતું રોકવા માટે આમ નક્કી કરાયું છે. હાલ દેશમાં સીબીએસઈ સાથે 20,700 શાળાઓ સલંગ્ન થયેલી છે. નવી શાળાઓ શરૂ કરવા માટે બોર્ડને દર વર્ષે બેથી અઢી હજાર અરજીઓ આવે છે. સીબીએસઈ સંચાલનમાં ઝડપ, પારદર્શિતા લાવવા અને ઈઝ ઓફ ડુઈંગ બિઝનેસની સુવિધા લાવવા માટે સીબીએસઈ એફિલિએશન બાયલોઝમાં ઘણા ફેરફારો કરવામાં આવ્યા છે. હવે સીબીએસઈ સંલગ્નતા માટેના ફોર્મનું નિરીક્ષણ જિલ્લા શિક્ષણ અધિકારી કરશે.